
A primi şi a dărui - partea întâi 


(Conferinţa din 28 lulie 1968) 


Lectura meditaţiei zilei. 


Pentru a se elibera, ființa umană trebuie să permită individualităţii sale (natura sa superioară) să se 
manifeste, degajându-se de influenţa personalităţii sale (natura sa inferioară). 

Pentru a avea o idee clară despre personalitate şi individualitate, trebuie să vă dau câteva imagini, iar una 
dintre cele mai bune vine, de altfel, de la cuvântul “persona” - ea este o mască, un om care-şi pune diferite măşti 
pe chipul său, îşi schimbă personalitatea, dar rămâne mereu acelaşi. lată că teatrul ne va da o idee exactă, un 
actor, un artist care este obligat să joace mai multe roluri, şi în fiecare piesă este îmbrăcat altfel, joacă în alt mod, 
se manifestă diferit. lată ceea ce reprezintă personalitatea: rolul pe care îl joacă, pentru puţin timp, pe care-l 
schimbă apoi, dar omul însuşi rămâne neschimbat, rezistă timpului. Această comparaţie este foarte potrivită 
pentru personalitate. Aşadar ființa umană, care trebuie să trăiască o încarnare, o existenţă, se îmbracă, îşi pune o 
mască, ceea ce înseamnă că îşi ia o personalitate şi se manifestă într-un fel sau altul, este femeie sau bărbat, şi 
iată că într-o altă reîncarnare revine un altul, cu o altă personalitate, dar de fapt, el este mereu el însuşi. Atunci, 
acest “el însuşi” care rămâne este etern, nemuritor, iar “persona”, ea este trecătoare. lată, ceea ce este 
personalitatea. Ca în teatru. 

Şi tot ceea ce rămâne, care se înscrie ca o moştenire, ca o bogăţie, din toate achiziţiile, din toate 
uceniciile prin care a trecut în timpul vieţii, tot ce rămâne înscris şi care trebuie transmis de la o reîncarnare la 
alta, este deci, ceea ce se păstrează în individualitate. lar personalitatea se duce, dispare, nu mai rămâne nici o 
urmă de ea. Dar, toate achiziţiile, toate bogăţiile, toată înțelepciunea, acumulate, rămân moştenire, ca o bogăţie 
inseparabilă de individualitate. 

Atunci, individualitatea poate fi comparată cu soarele, şi personalitatea cu luna. ŞI, ca şi luna, ea este 


schimbătoare, tot timpul se modifică, fără o lumină proprie, şi fără un centru ca soarele; personalitatea este şi ea 
schimbătoare, instabilă şi fără centru, pe când individualitatea este ca soarele, mereu strălucitoare, luminoasă, . 


puternică. 
Şi acum, când vă întrebam ieri pentru cine lucraţi?... Dacă lucraţi numai pentru personalitate, adică pentru 


ceea ce se schimbă, se transformă, şi care în final nu vă va lăsa nici o urmă, atunci toată munca, toate bogăţiile, 
toate achiziţiile sunt pierdute, risipite, aţi lucrat în zadar. lar acum, pentru a ne face o idee mai clară despre când 
şi unde lucrăm pentru personalitate şi unde lucrăm pentru individualitate, trebuie să analizăm câteva exemple din 
viaţă. 

Care este cea mai puternică, cea mai remarcabilă calitate a personalităţii? Ei bine, ea vrea întotdeauna să 
ia, să posede, să se cramponeze, să rețină, să păstreze, să amplifice. Atunci, în acel moment, ea lucrează, dar în 
domeniul intelectului, al inimii şi al voinţei, pentru că personalitatea este o trinitate, şi ea - ceea ce nu v-am spus - 


personalitatea este o trinitate răsturnată. _Individualitatea este o altă trinitate, dar redresată, aşezată. Asta 


înseamnă că personalitatea gândeşte, simte şi acţionează, dar într-un scop cât se poate de egoist, egocentric, de 
acaparare, de îmbogăţire, şi în acel moment, dacă nu există alte persoane sau alte forțe care să-i împiedice 
această tendinţă, care este cu adevărat o tendinţă posesivă, egoistă, ea se irită, devine răutăcioasă, crudă, 
vindicativă, răuvoitoare, nocivă, ea se înarmează, şi iată toate manifestările personalităţii, care vrea să păstreze 


ce-a câştigat, ceea ce vrea ea. Aşadar, toate gândurile sunt îndreptate mereu către ea, adică către a lua. Inima, 

adică sentimentele, sunt permanent orientate către ea, către bucuriile vieţii, iar voinţa sa este tot timpul axată pe 
ideea de a acţiona în folosul său. lată ce este personalitatea. 

Pe când, individualitatea, oh, ea vrea să țâşnească, să strălucească, să dea, ea vrea să lumineze, să 
ajute, să susţină. Aşadar, ea dă ceva de la ea, propagă ceva, emană ceva, dar ce anume? Ei bine, ceva ce nu e 
personal, precum personalitatea, ceva impersonal. Ea vrea să facă eforturi, să se angajeze, să se sacrifice, să-şi 
arate abnegațţia, renunţarea, sacrificiul, generozitatea, şi iată de ce, ea nu reţine nimic, nu păstrează, nu se irită 
dacă vine cineva să ia, se bucură să vadă că ceilalți se hrănesc, se adapă, se luminează, ea e fericită şi 
mulțumită. Şi individualitatea posedă o inteligenţă, o inimă şi o voinţă. Astfel, inteligenţa ei înseamnă strălucire, 
inima ei încălzeşte, iar voinţa ei înseamnă însufleţirea, eliberarea celorlalți. 

lată deci, cele două naturi, complet diferenţiate, dar existând împreună în acelaşi corp, aruncate la un loc, 
iar omul, ca o entitate, care nu se cunoaşte pe sine, încă, este solicitat de cele două forțe, de cele două puteri, de 
cele două legi, una egocentrică, iar alta heliocentrică. Sau, dacă vreţi, o forță care este centripetă, iar alta care. 


este centrifugă. lar omul se află între cele două forțe. Şi dacă el se apropie de personalitate, adică spre 
concepțiile, filozofiile, înțelegerile egoiste, obişnuite, omeneşti sau animalice, în acel moment este prins în 
ghearele personalităţii de acest curent egocentric, şi astfel ajunge să muncească pentru a satisface 
personalitatea... fără a-şi da seama că acest curent vine dintr-o altă regiune. Toată lumea găseşte normal, normal 
să muncească numai pentru sine, să nu se ocupe niciodată de alţii, de a putea chiar să-i înlăture, să-i zdrobească, 
să-i elimine, să îi domine, să-i persecute, pentru ca personalitatea să triumfe, să domine, să se îmbogăţească. 

lar în această situaţie, adică această atitudine, este atât de propagată, atât de naturală, încât dacă veți 
povesti altora că ar trebui să fie altfel, ei vor fi stupefiaţi, vă vor privi ca picaţi din lună. Lumea întreagă găseşte că 
e normal să câştigi, să delapidezi, să înşeli, să-i manipulezi pe ceilalţi, să-i îmbrobodeşti, să umbli cu vicleşuguri, 
este atât de firesc, de normal, ce-ar mai fi de spus! Astfel, lumea întreagă este subjugată acestui cuvânt. Aşa 
merge lumea! Ei da, dar rezultatele, consecinţele şi toate situaţiile, ah, nu mai sunt atât de luminoase, de fericite, 
minunate, pentru că, fiind acum în serviciul acestei personalităţi, care nu se gândeşte decât la ea însăşi, omul 
este obligat, forțat, să încalce multe reguli, legi, prescripţii, calităţi, bunătate, devenind ceva antipatic, dezagreabil, 
fraudulos, crud, arogant, contrar oricărei morale divine. Apoi, desigur, dacă exagerează, depăşeşte limitele, vrea 
să înghită tot, să ia tot, să absoarbă tot, atunci vor apare repercusiuni, reacţii, riposte, un întreg război se va 
dezlănțui împotriva lui. Şi astfel va fi atacat până la distrugere, va primi lecţii, lovituri, din când în când, va 
înțelege, poate, că este sclavul exclusiv al personalităţii. Consecințele nu vor fi îmbucurătoare, mai devreme sau 
mai târziu el va fi maltratat, detestat, urât, chiar de către proprii copii, de soţia sa, de vecini, de părinţi şi va deveni 
crud, implacabil, rigid, ca atâţia alţii. Există atâtea exemple... Balzac, acest observator care a analizat, ca nimeni 
altul, natura umană, ne-a dat ca exemple în romanele sale tot felul de tipuri, individualități, personalităţi, monştri, 
de lăcomie sau generozitate. Şi el nu este singurul... 

De aceea, eu continui să vă vorbesc, pentru a vă fi mereu mai clare toate detaliile, toate nuanțele, deşi 
sunteți la curent “grosso modo” cu ce reprezintă personalitatea şi ce individualitatea, aceste două naturi. În timp 
ce există şi alţii, care sunt educați, instruiți, bine dezvoltați, şi lor li s-a revelat ceea ce este natura sublimă, 
superioară. Ei încearcă să intre, astfel, în celălalt curent!... Să dezvolte acum, alte calităţi; acea calitate care era 
ascunsă, aceea de a da, de a străluci. lar pentru a realiza toate acestea există virtuţi, pe care le-am enumerat, 
nimic altceva decât strălucirea, proiectarea centrului către periferie pentru a smulge ceva, a da ceva, a sacrifica 
ceva, din sine însuşi. Astfel, veţi fi obligaţi să învingeţi în voi înşivă toate aceste tendinţe ale personalităţii, frica, 
teama de a muri de foame, mizeria, toate aceste temeri vor fi învinse de către natura superioară, care vă străluci, 
va da, va tâşni, va curge. Atunci toate aceste calităţi, care sunt menţionate în religie abnegaţia, sacrificiul, 
renunţarea, nu sunt altceva decât manifestări ale individualităţii, care face eforturi de a se uni cu Domnul, fiindcă 


aşa ceva este Dumnezeu. 


Pentru a înțelege acum ce este personalitatea, ei bine, să luăm ca exemplu pământul şi luna. Pământul, 
care ia, ia, ia, care primeşte, absoarbe mereu, nu dă nimic cosmosului, aşa cum o face soarele. Poate, el 
străluceşte puţin, văzut de pe Jupiter sau Saturn cu telescoapele - dacă ar fi posibil aşa ceva - da, sărmanul 
Pământ va străluci puţin, ca şi luna, ca şi celelalte planete, dar această lumnină nu vine de la sine, fiindcă 
pământul este incapabil s-o producă, fiindcă este egoist. Deci, toți oamenii care sunt egoişti, egocentrici, 
personali, nu pot să facă să strălucească lumina, fiindcă lumina nu este altceva decât ceva detaşabil, care scapă 
sau se desparte de persoană, deci nimic altceva decât bunătate, iubire, generozitate, căreia nu îi este frică şi 


teamă, da, în lumină, nu există frica şi teama. În timp ce, toți ceilalţi care nu pot ajunge la acest grad, de a da, de 


a străluci, de a scânteia, rămân şterşi, opaci şi devin pesimişti, trişti, mahmuri... 

lată, dragii mei fraţi şi surori, noile noţiuni care vi se dau, pentru a înțelege lucrurile. Şi când vom deveni 
strălucitori, luminoşi, uşori, destinşi, dilatati, încântați, a doua lege va veni. Prima era mereu de a lua, de a lua, în 
ciuda tuturor, chiar călcând peste cadavre, distrugând lumea... de a lua pentru a ne îmbogăţi, a avea, a poseda. 
Pentru a avea toate acestea, eşti obligat să încalci legi, iar defectele apar apoi, defecte care nu sunt altceva decât 
manifestări ale acestei legi principale, de a lua, de a absorbi... 

Priviţi acum, ce este acum personalitatea, dintr-un alt punct de vedere: ea nu este nimic altceva decât o 
prăpastie care înghite tot. lar individualitatea este un torent, un fluviu, un râu, un vârf înalt. Şi alături abisul, care 
înghite tot, ia tot. Este o altă imagine a personalităţii. Desigur, există de lucru şi în prăpăstii, dar un alt fel de lucru. 
Pentru a vă arăta că soarele este reâncarnarea acestei legi de “a da”, voi arăta că pământul este încarnarea legii 
de “a lua”. Aceasta nu înseamnă că pământul nu dă nimic, dar el păstrează pentru el, produce fructe, flori, dar 
numai pentru el. Credeţi că de flori, de fructe beneficiază şi alte stele? Nu! Ele sunt acolo pentru el însuşi, pentru 
locuitorii săi, pentru copii. Pământul profită deci, ia, şi face ceva cu ce a luat. Personalitatea, de asemenea, 
produce ceva, dar păstrează tot pentru ea, în timp ce soarele care produce ceva trimite acest “ceva” foarte 
departe, în spațiul infinit pentru ca şi alte creaturi să beneficieze, să profite. 

lată deci, două legi pe care analiza mea le-a găsit, cu exactitate. Fizica, matematica, mecanica, vin să 
întărească cercetările mele. Veţi găsi peste tot: legea absorbției şi a difuziei, adică a propagării. lar soarele este 
reâncarnarea, modelul, prin excelenţă, al acestei legi a strălucirii, a izbucnirii şi atunci el dă, dă, dă... Vă spuneam 
că aveţi nevoie de a schimba ceva în voi, în natura voastră, pentru a nu mai suferi fără încetare. Şi ce-o fi dacă 
am ieşi puţin din această stare de absorbţie, de posesie, egocentrică, a personalităţii, şi am învăţa legea contrară? 
În lume nu vedeţi decât atât, a lua, a fura mereu, cu abilitate sau nu, iar cel care se păcăleşte, plăteşte pentru 
ceilalți. 

Dar, unde se poate învăța, acum, noua lege care va salva omenirea? Lângă cine? Fiindcă toată lumea 
găseşte că este normal să furi, să înşeli, să păcăleşti. Atunci, dragii mei, unde să mergem să învăţăm noua lege 
divină, în toată splendoarea ei, în toată plinătatea ei? Ei, la răsăritul soarelui, stând pe stâncă şi aşteptând să 
vedem manifestarea sublimă a acestei legi a individualităţii, a spiritului, a divinității, această izbucnire, această 
generozitate, acest dar al sinelui. Ei da, dar priviţi, priviţi, şi nimeni nu vă explică ce se întâmplă, şi cum să 
interpretati, puteţi privi întreaga viaţă răsăritul soarelui şi să continuaţi să fiţi influenţaţi de legea pământului. Să fiți 
legaţi de pământ şi să nu fiți încă legaţi de soare. Dar, când vine cineva şi ne explică ce înseamnă răsăritul 
soarelui, ce învăţăm acolo, atunci totul devine formidabil. Vedeţi atunci, puterea, grandoarea, imensitatea acestei 
legi de a da, a da, a da, şi dacă înţelegeţi aceasta, veţi încerca să schimbaţi totul în voi, veţi încerca să faceţi 
sacrificii, mici renunțări, eforturi, să cedaţi, să rupeţi ceva din voi, să vă bucuraţi că aţi reuşit să faceți ceva mic, 
care să semene cu soarele. Oare acesta este adevărul? Nu încă. Vă spuneam că există lucruri neînțelese în 
legătură cu soarele, şi iată că totul este nou, nou, pentru toată lumea. Spuneam: “lată, trebuie să devenim ca el”. 
Desigur, altfel vom fi mereu întunecoşi, mizerabili, lamentabili, demni de dispreţ. Atunci când ne vom decide să ne 
schimbăm, să dăm indiferent ce - un sacrificiu -dar fără a aştepta recompensă, fiincă soarele nu aşteaptă 


recompensă, el dă şi nu aşteaptă. În timp ce aici, sunt oameni care se sacrifică puţin, dar aşteaptă să primească 

ceva, cel puţin o laudă, o mulțumire, un compliment. Ei bine, atunci apare pământul, soarele dispare..., trebuie 
mers sus, foarte sus, încă, încă..., iar ceea ce vă spun acum nu este pentru oamenii rudimentari, ci pentru 
discipoli, adică pentru copiii Domnului, care vor să-i semene Tatălui, care vor să devină aemenea Lui. Cum să 
devenim ca El? Ah, trebuie găsit acest secret. Secretul, esenţialul, este de a face eforturi, de a se priva de ceva, 
cât de mic, de a smulge ceva, de a da din tine însuţi puţin, până a da toată viaţa, deci acesta este cel mai mare 
dar. Fiindcă, există mulţi care dau câte ceva, oh, la la la, dau cerşetorilor bănuţi, şi se spune, pe undeva, că vor 
ajunge în Paradis, fiindcă acolo se găseşte milostenia! Ah, ah, ah, dacă ar fi fost aşa! Dacă atât ar fi fost de ajuns 
pentru salvare, atunci o mulțime de oameni ar fi reuşit să o facă. Dar, nu înseamnă nimic lucrul acesta; este zero. 
În interior nu se sacrifică nimic, din slăbiciunile, pasiunile, mâniile, aviditățile noastre. lar în exterior, dăm câteva 
fărâmituri, câteva haine găurite şi uzate, pantofii rupţi, ceva care este inutil, de care trebuie să ne debarasăm, o 
mobilă zgâriată, şi atât, iată ce oferă oamenii... Dar de a da, de a smulge, a extirpa ceva din propriul caracter, nu 
mulţi oameni o fac, şi aici se află adevăratul sacrificiu. Oh, ce lungă şi vastă este această problemă, voi încerca 
acum s-o reduc, s-o condensez, fiindcă, dacă ne-am opri asupra exemplelor întâlnite în viaţă, câte cazuri nu am 
găsi... 

lată, în rezumat, răsăritul soarelui, soarele însuşi, pot reprezenta pentru noi cel mai mare avantaj în a 
învăța, a ne exersa să dăm, altfel ne vom afla mereu în întuneric, a dori numai să luăm, fără a acţiona asupra 
altora şi a noastră înşine, asupra naturii însăşi, înseamnă să acţionăm de o manieră dăunătoare, fără a vedea 
consecințele. Gânditorii, filozofii şi literaţii nu s-au aplecat până la capăt, spre a vedea cum acţionează aceasta. Ei 
bine, iată, înăuntru se produc acumulări, fermentări, putreziciuni, şi apoi apar la masă viermii, şobolanii. Atunci 
omul începe să fie în pericol. A fi prea egoist, prea singular, aceasta înseamnă blocarea multor canale. De ce? 
Pentru că atunci nu este nimic care curge, priviţi, de exemplu, un izvor. Ce există lângă izvor, când apa este 
infectată, când izvorul seacă? Ah, atunci există impurități, există frunze, lucruri care stagnează... Şi apoi, există 
ploaia, noroiul. Şi iar fermentări, mici larve, râme, broaşte, mormoloci, toate mizeriile, urmate de o odoare de 


nesuportat, şi asta pentru că, pur şi simplu, izvorul a secat! Aceasta este personalitatea. Personalitatea este un. 


lucru stagnant, din alt punct de vedere, cu toate că este activă, energică, descurcăreață, da, nimic nu este mai 
descurcăreţ decât personalitatea. Ea se descurcă! Pentru că ea vrea să mănânce, să bea, vrea să se joace, deci 
este cea mai descurcăreaţă. Din acest punct de vedere, ea este activă, dinamică, este extraordinară. 
Individualitatea nu este aşa, ea nu este atât de descurcăreaţă, nu, nu, nu. Ea nu este atât de activă, de dinamică, 
promptă, rapidă, violentă, nu, nu. Ea este mult mai calmă, mult mai liniştită, se opreşte uneori, dar ce este 
formidabil la ea, este că mereu curge, curge, şi redă, fertilizează, luminează, însuflețeşte. lată ce este formidabil. 

Atunci, deci individualitatea reprezintă izvorul, şi personalitatea - este prezentă aici 
individualitatea se opreşte - devine mocirlă, nelinişte, este rău mirositoare. Aceasta, pentru că a acumulat prea 
multă mizerie, multe lucruri inutile. Dar, când individualitatea începe să se manifeste, oh, la la la, este uimitoare 
această abundență, această iubire, bunătate, puritate, lumină şi generozitate, toate aruncate asupra omului, care 
este spălat, curăţat, strălucitor şi fericit. Fiindcă atunci când te speli, eşti curat, te simţi mai lejer, mai bine dispus, 
murdăria s-a dus, altfel devine apăsătoare. Când nu ştii să te speli, nici măcar nu vezi clar. Da. Când te speli pe 
ochi, vezi mai bine, înţelegi mai bine, te simţi mai bine. Prin simpla spălare a feţei, dimineața, declanşați în voi o 
inteligenţă, percepții foarte clare, iar dacă rămâneţi nespălaţi, veţi vedea că ceva nu merge. 

Atunci, dragii mei, începeţi să mă înțelegeţi? Câte unul doreşte să crească, să se depăşească, să 
evolueze, ei bine, este foarte uşor. “ Cum uşor, veţi spune, de foarte nulţi ani eu lucrez, fac ceva şi nu evoluez.” 
Ah, pentru că esenţial, aici, este legea strălucirii, aceea de a da, a sacrifica, pe care n-aţi aplicat-o. Tot ceea ce 
faceţi este să adunați, chiar când citiţi, când studiaţi, da, mereu să iei, să te îmbogăţeşti. Numai atunci când 
începeţi să dați ceea ce ați adunat în universităţi, ori în cărţi, sau în orice altă parte, atunci, în acel moment, veți 


reuşi. Ei muncesc, dar mereu pentru a lua, pentru a creşte, a deveni mai puternici, a crea ramificații, dar ele sunt 


adevărate tentacule pentru a lua, nu pentru a da; oh, la la, şi cineva îmi va spune:” Dar ce-mi povestiţi, eu sunt 
condus de legea extinderii, a caselor, a sucursalelor, care este chiar legea individualităţii”. 

Chiar lisus, care cunoştea toate aceste lucruri, dar nu le-a prezentat aşa, nu le-a explicat aşa, pentru că 
nu erau condiții, erau necesari ani de zile, iar el nu avea timp, era foarte limitat de timp, a trebuit să... Dar, când 
înţelegi bine lucrurile şi le măsori cu principiile, cu regulile Învățământului nostru, vom vedea că lisus cunoştea, cu 
exactitate aceste lucruri. Şi dovada, când s-a prezentat tânărul care spunea:” Aş vrea să te urmez, aş vrea să fiu 
ca Tine, Doamne”, el i-a spus:” Ai îndeplinit poruncile?” “ Ah, da, da”, spuse el, “ Bine, uite ce-ţi mai rămâne, să 
dai tot, să împarţi tot, întreaga ta bogăţie, şi apoi, urmează-mă”. El a reflectat, nu ajunsese încă acolo, nu a înţeles 
ce era de dat, de lepădat, şi nu l-a urmat!... De ce i-a cerut lisus aşa ceva? Pentru că El cunoştea cele două legi: 
aceea de a lua, şi aceea de a dărui. Pentru ce să dai? Pentru a te elibera, pentru a-l putea urma şi deveni ca 


soarele, fiindcă soarele dă şi pământul primeşte. Ah, tânărul nu era încă evoluat, capabil să înțeleagă. 

Ei, nu este oare acelaşi lucru? Acelaşi lucru, sub diferite forme, vedeţi. Acum, cei care au înțeles că, 
urcând pe stâncă, la răsăritul soarelui, privesc soarele cu alţi ochi, oh, la la, vor avea rezultate fantasice, pentru că 
totul se află în înțelegere. Astfel, dacă nu înţelegem importanţa acestui fenomen reprezentat de răsăritul soarelui, 
nu am beneficia nici dacă am privi ore în şir, sau ani de zile, aproape toată viața. Pentru că omul nu va ajunge să 
declanşeze lucruri magice, formidabile, înăuntrul lui; numai prin înţelegere profundă şi adevărată se pot declanşa 
lucrurile, atunci omul se va transforma mult mai rapid, va deveni ca soarele şi va începe să dăruiască, să 
dăruiască, să dăruiască. Cum se va simţi apoi? Ca niciodată. Va constata că niciodată nu a fost atât de bogat, de 
lucid, de mulţumit, de fermecat şi împlinit, mai tare şi mai puternic, mai rezistent ca înainte. Şi înainte, înainte, se 
îmbăta, se sufoca, suferea, de ce? Pentru că era sub influența pământului, a personalităţii. Personalitatea îl 


clătina, îl dirija, îl proiecta contra zidurilor, a lumii, şi toată viaţa se derula între războaie şi bătălii. 


DRAGOSTEA DE DUMNEZEU REZOLVĂ TOATE PROBLEMELE. 
Un minut de meditaţie. 
Rugăciune: 


Doamne, nu-mi da prea mult, ca să nu Te uit, şi nu mă lipsi de prea muult, ca să nu mă revolt. 


